Diari Oficial de la Generalitat Valenciana


Sumari del DOGV 6437, del 13-01-2011 (2011/145)

ORDE de 1/2011 de 10 de gener, per la qual s'establix una veda temporal per a la pesca de la modalitat d'arrossegament de fons en part del litoral de la Comunitat Valenciana.
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/01/10/1/dof/vci/html**

### Dades del document

Número de DOGV
:   6437

Data del DOGV
:   13-01-2011

Secció del DOGV
:   I. DISPOSICIONS GENERALS

Número del document
:   2011/145


Data del document
:   10-01-2011

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * regulació de la pesca
    * indústria pesquera
    * xarxa de pesca
    * legislació

ORDE de 1/2011 de 10 de gener, per la qual s'establix una veda temporal per a la pesca de la modalitat d'arrossegament de fons en part del litoral de la Comunitat Valenciana. [2011/145]  
En el Reglament (CE) núm. 1967/2006, del Consell, de 21 de desembre de 2006, relatiu a les mesures de gestió per a l'explotació sostenible dels recursos pesquers al mar Mediterrani i pel qual es modifica el Reglament (CE) 2847/1993 i es deroga el Reglament (CE) 1626/94, es fixa com a objectiu principal establir un marc de gestió eficaç per a la protecció estricta de determinades espècies marines, com també la conservació dels hàbitats naturals i la fauna i flora silvestres.  
En l'Orde ARM/143/2010, de 25 de gener, s'establix un pla integral de gestió per a la conservació dels recursos pesquers al Mediterrani (BOE núm 27, d'1 de febrer de 2010) per al període 2010-2012, com a continuació del pla anterior de gestió establit per mitjà de l'Orde APA/254/2008.  
En l'article 49.17 de l'Estatut d'Autonomia de la Comunitat Valenciana s'atribuïx a la Generalitat la competència exclusiva en matèria de pesca en aigües interiors, i en l'article 50.7 s'establix que, en el marc de la legislació de l'Estat i, si s'escau, en els termes que establisca, corresponen a la Generalitat el desplegament legislatiu i l'execució en la matèria d'ordenació del sector pesquer.  
La pesca constituïx una activitat estratègica per al manteniment de l'activitat econòmica i social de les zones costaneres de la nostra comunitat. Per això, és necessari afrontar el repte d'establir i mantindre un equilibri sostenible i econòmicament viable entre la conservació dels recursos i la seua explotació.  
En l'article 9 de la Llei 9/1998, de 15 de desembre, de Pesca Marítima de la Comunitat Valenciana, es consideren accions prioritàries les accions destinades a la protecció dels recursos pesquers, entre les quals les de paralització temporal de l'activitat dels vaixells de pesca.  
Vista la proposta de la directora general d'Empreses Agroalimentàries i Desenvolupament del Medi Rural,  
ORDENE  
Primer. Objecte  
Esta orde té per objecte establir una veda temporal per a la pesca de la modalitat d'arrossegament de fons en part del litoral de la Comunitat Valenciana, en les zones i dates que es determinen en l'article següent.  
Segon. Zones de veda  
Queda prohibida la pesca d'arrossegament de fons als vaixells espanyols a les aigües interiors de les zones marítimes següents, durant les dates que s'indica:  
a) Zona compresa entre el paral·lel de latitud 40º 31,45'nord i el paral·lel en latitud 39º 44,40'nord, des del dia 1 de juliol fins al 31 d'agost de 2011, els dos inclosos.  
b) Zona compresa entre el paral·lel de latitud 39º 44,40'nord i el paral·lel en latitud 39º 21,50'nord, des del dia 15 de juliol fins al 15 de setembre de 2011, els dos inclosos.  
c) Zona compresa entre el paral·lel en latitud 39º 21,50'nord i el paral·lel de la desembocadura del riu Molinell en situació 38º 53,14'de latitud nord, entre el 15 de gener i el 15 de febrer de 2011, els dos inclosos, i de l'1 al 30 de setembre de 2011, els dos inclosos.  
d) Zona compresa entre el paral·lel de la desembocadura del riu Molinell en situació 38º 53,14'de latitud nord i la demora de 130º traçada des de la Punta de l'Escaleta en situació 38º 31,64'de latitud nord i longitud 00º 05,47'oest, entre el 15 de gener i el 15 de febrer de 2011, els dos inclosos, i de l'1 al 31 d'octubre de 2011, els dos inclosos.  
e) Zona compresa entre la demora de 130º traçada des de la Punta de l'Escaleta en situació 38º 31,64'de latitud nord i longitud 00º 05,47'oest i la demora de 145º traçada des del punt de latitud 38º 28,17'nord i longitud 00º 19,75'oest, des del dia 15 de febrer fins al 15 de març de 2011, els dos inclosos, i de l'1 al 30 de setembre de 2011, els dos inclosos.  
f) Zona compresa entre la demora de 145º traçada des del punt de latitud 38º 28,17'nord i longitud 00º 19,75'oest i la demora de 120º traçada des del punt de latitud 37º 50,90'nord i longitud 00º 45,70'oest, des de l'1 fins al 31 de maig de 2011, els dos inclosos, i de l'1 al 30 de setembre de 2011, els dos inclosos.  
Tercer. Infraccions i sancions  
L'incompliment d'esta norma se sancionarà d'acord amb les disposicions de la Llei 2/1994, de 18 d'abril, de la Generalitat, sobre Defensa dels Recursos Pesquers.  
Quart  
Es faculta la direcció general competent en matèria de pesca marítima perquè emeta els actes, les resolucions i les instruccions per a l'aplicació d'esta orde.  
Contra esta resolució, que posa fi a la vida administrativa, es pot interposar potestativament un recurs de reposició davant de la consellera d'Agricultura, Pesca i Alimentació en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, d'acord amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.  
València, 10 de gener de 2011  
La consellera d'Agricultura, Pesca i Alimentació,  
MARITINA HERNÁNDEZ MIÑANA


Còpia Permalink ELI